Alaquàs impartirà el pròxim dijous 23 d'agost el tercer curs de formació en l'ús de la pòlvora
17/08/2012

# Alaquàs impartirà el pròxim dijous 23 d'agost el tercer curs de formació en l'ús de la pòlvora

*   17/08/2012
*   [Imprimir](#)
*   Compartir
*    https://www.alaquas.org/documento.asp?id\_do=13365

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13365%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20impartir%C3%A0%20el%20pr%C3%B2xim%20dijous%2023%20d%27agost%20el%20tercer%20curs%20de%20formaci%C3%B3%20en%20l%27%C3%BAs%20de%20la%20p%C3%B2lvora)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13365/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13365/17082012dsc_0308_Form_4.jpg)](https://www.alaquas.org/ficheros/documentos/2012/2/13365/17082012dsc_0308_Form_10.jpg "<a href='https://www.alaquas.org/ficheros/documentos/2012/2/13365/17082012dsc_0308_Form_10.jpg' target=_blank><i class='fa fa-external-link' aria-hidden='true'></i>.Alaquàs impartirà el pròxim dijous 23 d'agost el tercer curs de formació en l'ús de la pòlvora</a>")

El termini d'inscripció estarà obert fins al dimecres 22 d'agost

L'Ajuntament d'Alaquàs impartirà el pròxim dijous 23 d'agost el tercer curs de formació en l'ús de la pòlvora als col·lectius acreditats que vagen a participar en les diferents manifestacions pirotècniques que s'organitzen. L'èxit dels dos cursos anteriors, en els quals han participat un total de 200 persones, ha motivat l'organització d'aquest nou curs.

El curs serà impartit per l'Ajuntament d'Alaquàs a través de la Policia Local en col·laboració amb l'Associació local Amics de la Cordà i està dirigit a grups, entitats o associacions inscrites en el registre establert en la Conselleria de Governació que compten com a mínim amb un Responsable de Grup acreditat per la Delegació del Govern.

Participen en aquests cursos els Clavaris de Sant Miguel, els Clavaris del Crist i la Confraria de la Mare de Déu de l'Olivar, així com les persones acompanyants d'aquests col·lectius, que vagen a participar activament en les diferents manifestacions pirotècniques que organitzen aquests col·lectius festers tals com la _cordà_, la _pujà_ o la _baixà_.

Les persones que no pertanyen a aquests grups i tinguen interès pel curs, podran inscriure's en el grup de l'Associació d'Amics de la Cordà o en l'Agrupació Local CRE de l'Ajuntament d'Alaquàs creada a propòsit per a les persones interessades i en la qual es podran inscriure tots els veïns i veïnes d'Alaquàs a partir de 8 anys. La inscripció en aquest grup permetrà als interessats poder accedir als cursos de formació per a Consumidors Reconeguts com Experts CRE, sempre vinculats a les manifestacions festives organitzades per l'Ajuntament.

La inscripció estarà oberta fins al dimecres 22 d'agost. Les instàncies podran presentar-se en l'Ajuntament.